Source: http://public.mkab.hu/dev/dontesek.nsf/0/5FFFE861BA812E1EC12584F9004CD085?OpenDocument
Timestamp: 2020-05-27 05:39:41
Document Index: 5355418

Matched Legal Cases: ['Pf.20', 'bíróság ', 'Pf.20', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Pf.20']

IV/00069/2020
. IV/00069/2020
Első irat érkezett: 01/14/2020
Az ügy tárgya: A Szolnoki Törvényszék 1.Pf.20.120/2019/32. számú ítélete elleni alkotmányjogi panasz (szülői felügyeleti jog gyakorlása; közvetlen bizonyítás elve)
Az indítványozó - az Abtv. 27. §-a alapján - a Szolnoki Járásbíróság 8.P.20.642/2018/56. számú ítélete és a Szolnoki Törvényszék 1.Pf.20.120/2019/32. számú ítélete alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó - az alapeljárás alperese - házasságát a bíróság a közös gyermek felügyeletére vonatkozó egyezség jóváhagyásával bontotta fel, amelynek értelmében a gyermeket 3 éves kora után gyakorolhatta a felperes apa az elvitel jogával. Az első olyan kapcsolattartást követően, amikor az apa elvihette a gyermeket, az indítványozó anya távoltartás elrendelését kérte, valamint szexuális bántalmazás gyanúja miatt feljelentést tett. Hasonló feljelentést több alkalommal is tett az indítványozó, a nyomozó hatóság a nyomozást minden esetben megszüntette. A Szolnoki Járásbíróság az indítványban sérelmezett ítéletével a szülői felügyeleti jogok kizárólagos gyakorlására a felperesi apát jogosította fel, valamint rendelkezett a kapcsolattartásról. A másodfokú bíróság az elsőfokú ítéletet helybenhagyta azzal, hogy az időszakos kapcsolattartásról is rendelkezett.
Az indítványozó sérelmezi, hogy bizonyítási indítványai döntő többségének az elsőfokú bíróság alaptalanul nem adott helyt, így a kiskorú mindenek felett álló érdekét nem vizsgálhatta meg teljeskörűen. A másodfokú bíróság az indítványozó korábbi, az elsőfokú eljárás során előterjesztett bizonyítási indítványai, továbbá a másodfokon előterjesztett indítványai döntő részének szintén nem adott helyt. Azáltal, hogy a bíróság nem az általa észlelt tényekre és bizonyítékokra alapozva hozta meg döntését, hanem nagyobb részben más eljárásokban foganatosított tanúvallomásokra, szakértői véleményekre és orvosi dokumentumokra támaszkodott, sérült a közvetlenség elve. A fenti körre vonatkozó bizonyítás indítványok sorozatos mellőzése pedig az indítványozó tisztességes eljáráshoz való alapjoga sérelméhez vezet. .
a Szolnoki Járásbíróság 8.P.20.642/2018/56. számú ítélete és a Szolnoki Törvényszék 1.Pf.20.120/2019/32. számú ítélete
IV_69_0_2019_indítvány_anonim.pdf